
Eiropas Parlaments,
–	ņemot vērā Komisijas priekšlikumu Eiropas Parlamentam un Padomei (COM(2025)0137),
–	ņemot vērā Līguma par Eiropas Savienības darbību 294. panta 2. punktu un 42. panta pirmo daļu, un 43. panta 2. punktu, saskaņā ar kuriem Komisija tam ir iesniegusi priekšlikumu (C10‑0058/2025),
–	ņemot vērā Līguma par Eiropas Savienības darbību 294. panta 3. punktu,
–	ņemot vērā Eiropas Ekonomikas un sociālo lietu komitejas 2025. gada 17. jūlija atzinumu[footnoteRef:1], [1:  	OV C, C/2025/5161, 28.10.2025, ELI: http://data.europa.eu/eli/C/2025/5161/oj.] 

–	ņemot vērā Reģionu komitejas 2025. gada 2. jūlija atzinumu[footnoteRef:2], [2:  	OV C, C/2025/4418, 29.8.2025, ELI: http://data.europa.eu/eli/C/2025/4418/oj.] 

–	ņemot vērā provizorisko vienošanos, ko atbildīgā komiteja apstiprināja saskaņā ar Reglamenta 75. panta 4. punktu, un Padomes pārstāvja 2025. gada 16. decembra vēstulē pausto apņemšanos apstiprināt Parlamenta nostāju saskaņā ar Līguma par Eiropas Savienības darbību 294. panta 4. punktu,
–	ņemot vērā Reglamenta 60. pantu,
–	ņemot vērā Lauksaimniecības un lauku attīstības komitejas ziņojumu (A10-0220/2025),
1.	pieņem pirmajā lasījumā turpmāk izklāstīto nostāju;
2.	pieņem zināšanai Komisijas paziņojumu, kas pievienots šai rezolūcijai un kas tiks publicēts Eiropas Savienības Oficiālā Vēstneša C sērijā;
3.	prasa Komisijai priekšlikumu Parlamentam iesniegt vēlreiz, ja tā savu priekšlikumu aizstāj, būtiski groza vai ir paredzējusi to būtiski grozīt;



4.	uzdod priekšsēdētājai Parlamenta nostāju nosūtīt Padomei un Komisijai, kā arī dalībvalstu parlamentiem.



P10_TC1-COD(2025)0071
Eiropas Parlamenta nostāja, pieņemta pirmajā lasījumā 2026. gada 10. februārī, lai pieņemtu Eiropas Parlamenta un Padomes Regulu (ES) 2026/..., ar ko groza Regulas (ES) Nr. 1308/2013, (ES) Nr. 251/2014 un (ES) 2021/2115 attiecībā uz konkrētiem tirgus noteikumiem un nozares atbalsta pasākumiem, kuri piemērojami vīna nozarē un aromatizētiem vīna produktiem, un Regulu (ES) 2024/1143 attiecībā uz stipro alkoholisko dzērienu marķēšanas noteikumiem
(Tā kā starp Parlamentu un Padomi tika panākta vienošanās, Parlamenta nostāja atbilst galīgajam tiesību aktam Regulai (ES) 2026/471.)



NORMATĪVĀS REZOLŪCIJAS PIELIKUMS

Komisijas paziņojums saistībā ar Eiropas Parlamenta un Padomes 2026. gada 24.februāra Regulas (ES) 2026/471[footnoteRef:3] pieņemšanu, ar ko groza Regulas (ES) Nr. 1308/2013, (ES) Nr. 251/2014 un (ES) 2021/2115 attiecībā uz konkrētiem tirgus noteikumiem un nozares atbalsta pasākumiem, kuri piemērojami vīna nozarē un aromatizētiem vīna produktiem, un Regulu (ES) 2024/1143 attiecībā uz stipro alkoholisko dzērienu marķēšanas noteikumiem [3:  	OV L, 2026/471, 26.2.2026., ELI: http://data.europa.eu/eli/reg/2026/471/oj.] 

Komisija darīs visu iespējamo, lai 2026. gadā attiecīgajai ekspertu grupai vai komitejai iesniegtu: 
1)	projektu īstenošanas aktam, ar ko groza Regulu (ES) 2018/274 un kas attiecas uz iespēju arī turpmāk piemērot minētās regulas 9. pantā paredzēto vienkāršoto procedūru atkārtotas apstādīšanas atļauju piešķiršanai;
2)	projektu Komisijas Deleģētās regulas (ES) 2019/33 grozījumam, ar kuru tiktu noteikta Savienības sistēma vīnkopības produktu identificēšanai uz iepakojuma vai etiķetes ar elektroniskiem līdzekļiem, kā minēts Regulas (ES) Nr. 1308/2013 119. panta 4. un 5. punktā;
3)	Komisijas Deleģētās regulas (ES) 2019/934 grozījuma projektu, kura mērķis ir “kupāžas” (“sajaukšanas”) definīcijā iekļaut iespēju dealkoholizētus vai daļēji dealkoholizētus vīnus sajaukt ar nedzirkstošiem vīniem, lai ražotu daļēji dealkoholizētus vīnus;
4)	projektu deleģētajam aktam, ar ko paredz nosacījumus pamestu vīndārzu izaršanai, kā minēts Regulas (ES) Nr. 1308/2013 jaunajā 62. panta 6. punktā.

